armvectores/hy_wikipedia_2023 huggingface dataset:
(5348) Կենոգուչի

(5348) Կենոգուչի (անգլ.՝ Kennoguchi), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 16-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,794669 ա. մ., առավելագույնը մոտենում է 2,3196 ա. մ. հեռավորության վրա և հեռանում 3,2698 ա. մ.։ Արեգակի շուրջ մեկ ամբողջական պտույտ է կատարում 1706,45 երկրային օրվա ընթացքում, իր ուղեծրով շարժվելով միջինում 0,210964 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5348) Կենոգուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գամբիա (այլ կիրառումներ)

Գամբիա կարող է վերաբերել՝

Գամբիա - պետություն Արևմտյան Աֆրիկայում։
Գամբիա (գետ) - գետ Գվինեայում, Սենեգալում, Գամբիայում։
Խատեմալյա

Խատեմալյա  (ռուս.՝ Хатемалья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շուգօ գետի աջ ափին՝ 183 կմ հեռավորության վրա։ Գետի երկարությունը կազմում է 48 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062217
Կոդը ըստ հիդրոլոգիական հետազոտության (ՌԴ) — 103006221
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կայգիզա

Կայգիզա (ռուս.՝ Кайгыза), գետ Ռուսաստանում։ Հոսում է Կեմերովոյի շրջանում, Կամչատկայի երկրամասում։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ավազանի կոդը - 13.01.03.002
Հիդրոլոգիական ուսումնասիրությունների հատորի համարը - 115200838
Թողարկումն ըստ հիդրոլոգիական ուսումնասիրությունների - 15


== Ծանոթագրություններ ==
Անգլիացի հիվանդը

«Անգլիացի հիվանդը» (անգլ.՝ The English Patient), 1996 թվականին Էնթոնի Միգելլայի կողմից նկարահանված դրամա։ Ֆիլմը նկարահանված է Մայքլ Օնդաջի համանուն վեպի մոտիվներով, որի համար նա 1992 թվականին ստացավ Բուկերովյան մրցանակ։
Ֆիլմի պրեմիերան կայացավ ԱՄՆ-ում 1996 թվականի նոյեմբերի 6-ին Լոս Անջելեսում։ Ֆիլմի բյուջեն մոտ 27 միլիոն ԱՄՆ դոլար էր, իսկ վարձույթում նրա շահույթը կազմեց ավելի քան 230 միլիոն ԱՄՆ դոլար։
1996 թվականին ֆիլմը ներկայացվեց Օսկար մրցանակաբաշխության 12 անվանակարգերում, որոնցից արժանացավ 9-ին։


== Սյուժե ==
Դեպքերը կատարվում են Երկրորդ համաշխարհային պատերազմի ժամանակ։
Ֆիլմը սկսվում է նրանով, որ Սահարա անապատի վրա խփվում է ինքնաթիռ, որի օդաչուն խիստ այրվածքներով հայտնվում է անգիտակից վիճակում և փրկվում տուարեգների օգնությամբ։ Վերջիններս նրան տանում են տեղացի բուժակի մոտ, որը փրկում է նրա կյանքը։
Այրվածքները խիստ աղճատում են նրա դեմքը, որը պատվում է սպիներով, նա անկարող է շարժվել, հազիվ է շնչում, քանի որ թոքերն այրվել են և մի փոքրիկ շունչ է նրա կյանքը պահում։ Քանի որ հիվանդը ոչինչ չէր հիշում, նրան անվանում են անգլիացի հիվանդ։
Նրան տեղափոխում են Իտալիա, որտեղ հայտնվում է երիտասարդ բուժքրոջ՝ Հաննայի խնամքի տակ։ Վերջինս կորցրել էր իր սիրեցյալին, մոտիկ ընկերուհուն։
Հասկանալով, որ հիվանդի կյանքը փրկելն անհնար է, իսկ տեղափոխությունն առավել կարագացնի նրա մահը, Հաննան որոշում է հիվանդի հետ մնալ ոչ մեծ իտալական վանական շինությունում և խնամել նրան։
Սակայն նրանք երկար չեն մնում, քանի որ նրանց է միանում մի կանադացի Կարավաջոն՝ կտրված բթամատերով, որը ատելությամբ է լցված լինում հիվանդի նկատմամբ։ Նա փնտրում էր այն մարդուն, որը լրտեսել էր հօգուտ գերմանացիների, մատնել էր իրենց խմբին և որի պատճառով անտանելի տանջանքների էր ենթարկվել ու կորցրել մատները։ Այդ մարդը, նրա կարծիքով, անգլիացի հիվանդն էր։
Հիվանդը կամաց-կամաց սկսում է վերհիշել իր հետ կատարվածը։ Հիշում է իր սիրեցյալին, գեղեցիկ կնոջ, ով արդեն ամուսին ուներ, հիշում է նրա բուռն սիրավեպը, նրանց բաժանումը և նրա մահը։ Մահացողը դեպք առ դեպք պատմում է, թե ինչպես մահացավ իր կինը, մենակ, անապատի մեջ, հանգչող խարույկի մոտ, առանց շարժվելու ընդունակության...
Պատմության վերջում պարզվում է, որ նա լրտես չէր, այլ թագավորական աշխարհագրական ընկերության աշխատակից, իսկ գերմանացիներին նա տեղեկություն հաղորդեց միայն նրա համար, որ կարողանա ինքնաթիռով հասնել իր կնոջն ու փրկել նրան։
Սահարա անապատի վրայով թռչող ինքնաթիռում միայն նա չէր։ Առջևի մասում նրա սիրեցյալ կնոջ մարմինն էր նաև...


== Դերերում ==
Ռեյֆ Ֆայնս՝ կոմս Լասլո Ալմաշի
Ժուլիետ Բինոշ՝ Հաննա
Քրիստին Սքոթ Թոմաս՝ Քեթրին Քլիֆթոն
Ուիլեմ Դեֆո՝ Դավիդ Կարավաջո
Նավին Էնդրյուս՝ լեյտենանտ Կիպ Սինգխ
Քոլին Ֆերտ՝ Ջեֆրի Կլիֆթոն


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Անգլիացի հիվանդը»(անգլ.) ֆիլմը Internet Movie Database կայքում
«Անգլիացի հիվանդը»
«Английский пациент»
Ֆիլմ(անգլ.) ֆիլմը Rotten Tomatoes կայքում
Անգլիացի հիվանդը(անգլ.)
«Անգլիացի հիվանդը» Archived 2009-11-04 at the Wayback Machine.(ռուս.)
Ռոբերտո Ֆիրմինո

Ռոբերտո Ֆիրմինո Բարբոսա դե Օլիվեյրա (պորտ.՝ Roberto Firmino Barbosa de Oliveira, հոկտեմբերի 2, 1991(1991-10-02), Մասեյո, Բրազիլիա), բրազիլացի ֆուտբոլիստ, Լիվերպուլի հարձակողական կիսապաշտպան։


== Կարիերա ==
Ֆիրմինոն սկսել է ֆուտբոլ խաղալ Տոմբենսեյում, որտեղից 2010 թվականին տեղափոխվել է Ֆիգերենսե։ 2010 թվականին խաղացել է 36 խաղ և խփել 8 գնդակ։ Իր լավ խաղի շնորհիվ նա կարողացավ գրավել Հոֆֆենհայմի ուշադրությունը։


=== Հոֆֆենհայմ ===
2011 թվականի հունվարին Ֆիրմինոն պայմանագիր կնքեց Հոֆֆենհայմի հետ մինչև 2015 թվական, տրանսֆերը կազմեց 4 մլն եվրո։ Գերմանական թիմում Ֆիրմինոյի դեբյուտը տեղի ունեցավ 2011 թվականի փետրվարի 26-ին՝ Մայնցի դեմ 24-րդ տուրի հանդիպման ժամանակ։ Այդ խաղն ավարտվեց 2-1 օգուտ Մայնցի, իսկ Ֆիրմինոն խաղադաշտ դուրս եկավ փոխարինման 75-րդ րոպեին, Սեբաստիան Ռուդի փոխարեն։ Իսկ իր առաջին գնդակը նա խփել է 30 տուրում՝ Այնտրախտի դարպասին։ Այդ գոլը միակն էր, ինչպես նաև հաղթական էր Հոֆֆենհայմի համար։ 2010/2011 մրցաշրջանում Ֆիրմինոն խաղաց 11 խաղ, որոնցում աչքի ընկավ 3 անգամ։ 2011/2012 մրցաշրջանը Ֆիրմինոյի համար հաջող էր։ սեպտեմբերի 17-ին Բունդեսլիգայի 6-րդ տուրի խաղում Ֆիրմինոն ձևակերպեց դուբլ Վոլֆսբուրգի դեմ։ Հետաքրքիրն այն է որ վերջին 4 խաղում նա խփեց 3 գնդակ։


=== Լիվերպուլ ===
2015 թվականի հունիսին Լիվերպուլը հայտարարեց Ֆիրմինոյի տեղափոխության մասին։ Բրիտանական լրատվամիջոց BBC-ն իր թերթերում գրեց, որ տրանսֆերը կազմել է 28 մլն ֆունտ։


== Վիճակագրություն ==


== Ծանոթագրություններ ==


== Արտաքին հղումներ ==
Էջը Պրեմիեր լիգայի կայքում(անգլ.)
(2375) Ռադեկ

(2375) Ռադեկ (անգլ.՝ Radek), աստերոիդ աստերոիդների հիմնական գոտում։ Հայտնաբերվել է 1975 թվականի հունվարի 8-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,174153 ա. մ., առավելագույնը մոտենում է 2,4938 ա. մ. հեռավորության վրա և հեռանում 3,8545 ա. մ.։ Արեգակի շուրջ մեկ ամբողջական պտույտ է կատարում 2065,57 երկրային օրվա ընթացքում, իր ուղեծրով շարժվելով միջինում 0,174286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,99° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2375) Ռադեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոզիկներ

Մոզիկներ, լեռնագագաթ Հայաստանի Գեղարքունիքի մարզում, Գեղամա լեռների համակարգում, Արգիճի գետի միջին հոսանքի աջափնյակում, Լեռնակերտ գյուղից 1 կմ արևելք։ Բարձրությունը՝ 2239 մետր։


== Ծանոթագրություններ ==
Լուկովո (այլ կիրառումներ)

Լուկովո, կարող է վերաբերել՝

Լուկովո - գյուղ, Ուկրաինայի Անդրկարպատյան մարզի Իրշավայի շրջանում
Լուկովո - գյուղ, Ուկրաինայի Դոնեցկի մարզի Թելմանովսկի շրջանում
Ռոք Լի

Ռոք Լի (ճապ.՝ ロック・リ), մանգայի հերոս, որը ստեղծվել է Մասաշի Քիշիմոտոյի կողմից։ Հանդես է գալիս անիմե սերիալներում։ Քիշիմոտոն նրան համարում է իր սիրելի կերպարը և ի սկզբանե նրան ստեղծել է որպես մարդկային թուլությունների խորհրդանիշ։ Անիմեում և մանգայում Լին նինջա է, որը Կոնոհագ գյուղից է և համարվում է Գայի թիմի անդամ, որի մնացած անդամներն են Նեյջի Հյուգան և Տեն Տենը։ Չկարողանալով օգտագործել նինջա տեխնիկաների մեծ մասը, նա սովորում է նինջա տայջուցու տեխնիկան, որը նման է մարտարվեստին։ Լին երազում է դառնալ «մեծն նինջա», չնայած իր անհամապատասխանությանը։ Լին հայտնվել է «Նարուտո» տարբեր ստեղծագործություններում, այդ թվում՝ երրորդ և չորրորդ լիամետրաժ մուլտֆիլմերում, երրորդ OVA-ում, ինչպես նաև մի քանի տեսախաղերում։
Շատ անիմե հրատարակություններ Լիին համեմատել են Բրյուս Լիի հետ, իսկ Anime News Network-ը Լիին անվանել է «հիմար թվացող կերպար»։ Լիի կերպարի հիման վրա ստեղծվել են բանալիների կախազարդեր, փափուկ խաղալիքներ և ներդիրներ։


== Կերպարի ստեղծում ==
Naruto Anime Profiles Episodes 1-37-ի մասին Shonen Jump ամսագրին տված հարցազրույցում Մասաշի Քիշիմոտոն հայտնել է, որ ամենաշատը վայելում է այդ կերպարին նկարելը։ Քիշիմոտոն նշել է, որ ի սկզբանե մշակել է Լիի կերպարը որպես մարդկային թուլությունների խորհրդանիշ, Սակուրա Հարունոյի կերպարի համար Քիշիմոտոն կերպարը ստեղծել է նույն սիմվոլիզմով։


== Անիմեում հայտնվելը ==
Ռոք Լին Կոնոհա գյուղի նինջաներից է, որը Մայթ Գայի թիմի անդամից է։ Լիի կամքի ուժը տեսնելով, Գայը հետաքրքրվել է նրանով և որոշել է օգնել տղային, օգտագործելով միայն տայջուցու տեխնիկան՝ իր նպատակներին հասնելու համար։ Լին կարծում է, որ նա կարող է գերազանցել այլ մարդկանց բնական տաղանդները քրտնաջան աշխատանքի շնորհիվ։ Ամբողջ ընթացքում նա փորձում է գերազանցել Նեյջի Հյուգային, որը համարվում է «հանճար»։ Լին առաջին անգան անիմեում հայտնվել է թյունինի քննության ժամանակ։ Քննության ժամանակ նա կռվում է Սունագակուրե գյուղից Գաարայի հետ։ Մրցամարտում Լին օգտագործում է ութ դարպասի չակրան, սահմանափակելով չակրայի օգտագործման մարմնի կարողությունը, որը մեծացնում է իր բնական ունակությունները՝ առողջության հաշվին։ Չնայած նրա ջանքերին, Գաարան կշտամբում է Լիին՝ կոտրելով նրա ձախ ձեռքը և ոտքը, վիրավորելով Լիին այնպես, որ նա ստիպված է հրաժարվել նինջա դառնալուց։
Երբ Ցունադեն վերադառնում է գյուղ, հինգերորդ հոկագե դառնալու նպատակով, նա համաձայնում է վիրահատել Լիին։ Չնայած նրան, որ շանսը լինում է 50 և 50, Գայը Լիին հորդորում է համաձայնել։ Վիրահատությունը անցնում է լավ, տղայի ձեռքը և ոտքը վերականգնվում է։ Վիրահատությունից անմիջապես հետո Լին միանում է Շիկամարու Նարայի թիմին և փորձում է կանգնեցնել Սասկեին փախչելու ծրագրից։


== Ծանոթագրություններ ==
Օր (Արդենների գավառ)

Օր (ֆր.՝ Aure), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2010 թվականի դրությամբ կազմում է 49 մարդ, բնակչության խտությունը` 3.85 մարդ/կմ²: Բնակավայրը զբաղեցնում է 12.72 կմ² տարածք:


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից 45 կմ հյուսիս-արևելք, Շառլվիլ Մեզիեր քաղաքից 60 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 27 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 6: Ակտիվության ցուցանիշը կազմում է 77,8 %: 21 աշխատունակ մարդկանցից աշխատել է 18 անձ (12 տղամարդ և 6 կին): Գործազուրկ են եղել 3 անձ (0 տղամարդ և 3 կին): 6 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դժոխք

Դժոխք (գեհեն, տարտարոս) կարծեցյալ ստորերկրյա աշխարհ, պատժարան, որտեղ, ըստ կրոնական հավատալիքների, տառապում են երկրային մեղավոր հոգիները։ Նման պատկերացումներն առաջացել են հոգու անմահության և հանդերձյալ կյանքի նախնադարյան հավատալիքներից։ Հին հունական դիցաբանության համաձայն, խավարի թագավորության ամենասարսափելի մասը Տարտարոսն է, այսինքն՝ դժոխքը։
Հուդայականության մեջ դժոխքը սկզբում պատկերվել է որպես ստորերկրյա վայր, որտեղ գտնվում են մեռածների (մեղավորների և արդարների) ստվերները։ Դժոխքի այս ըմբռնումը հետագա զարգացումը գտել է քրիստոնեության մեջ։ Ըստ հայկական հեթանոսական պատկերացումների, դժոխքը յոթհարկանի է՝ յոթ տեսակ մեղքերով տառապողների համար։ Կրոնը և շահագործող դասակարգերը դժոխքը հակադրել են դրախտին, այն օգտագործել հավատացյալների գիտակցության և զգացմունքների վրա ազդելու համար, պնդելով, որ «դժոխքի բաժին» դառնում են կրոնական պատվիրանները խախտողները, տիրող հասարակական կարգերին և օրենքներին չենթարկվողները։ Դժոխքի և դրախտի մասին պատկերացումներում արտահայտվել է նաև աշխատավորների պասիվ բողոքն ընդդեմ հասարակական անարդարությունների։ Դժոխքի և դրախտի դասական նկարագրությունը տրված է Դանթե Ալիգիերիի «Աստվածային կատակերգության» մեջ։ Դժոխք բառը իրանական փոխառություն է։


== Արտաքին հղումներ ==
Վաղենակներ

«Վաղենակներ» (անգլ.՝ Marigolds), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1873 թվականին։ Ներկայումս նկարը գտնվում է Նոթինգհեմ ամրոցի թանգարանի հավաքածուում։


== Տեղեկություն նկարի մասին ==
Նկարում պատկերված է Ուիլյամ Մորիսի Քելմսքոթի առանձնատանն աշխատող այգեպանի դուստրը՝ Էննին։ Այդ ժամանակ Ջեյն Մորիսի և Ալեքսա Ուայլդինգի դիմանկարներն ստեղծելը սահմանափակված էր, և Էննիի առումով Ռոսսետտին գտել է բնորդուհու, որը մշտապես կարող էր լինել նրա մոտ։ Նկարում աղջիկը շատ ավելի մեծ է երևում, քան եղել է Էննին։ Առավել ճշգրիտ նրա արտաքինը պատկերված է 1874 թվականին Ռոսսետտիի մատիտով էսքիզում։
Իր հովանավոր և նկարների մասնավոր գնորդ Ֆրեդերիկ Լեյլանդին ուղղված նամակում Ռոսսետտին հիշատակել է, որ որոշել է նկարը կոչել «Գարնանային վաղենակներ» կամ «Տաղավարի կույսը», ինչպես նաև աշխատանքը համեմատել է իր «Վերոնիկա Վերոնեզե» կտավի հետ՝ հայտարարելով, որ նոր աշխատանքը չի զիջում ոչ կատարմամբ, ոչ ծաղիկների վրա արված աշխատանքով և առատ է ռեալիստական դետալներով։ Նկարում պատկերված է աղջիկ, որն սկահակի մեջ է դնում վաղենակները՝ Ռոսսետտիի խոսքերով ամենաառաջին գարնանային ծաղիկները, որոնք հայտնվում են Քելմսքոթում։ Ռոսսետտին հիացած էր այդ ծաղիկներով և իր մորն ուղղված նամակում խոստացել է նրան փունջ ուղարկել։
Ֆրեդերիկ Լեյլանդը հրաժարվել է նկարը գնելուց (հավանաբար նկարչի նշած գինը չափազանց բարձր համարելով), ապա այն 825 ֆունտով ձեռք է բերել Ուիլյամ Գրեմը։
Արվեստաբան Ուիլյամ Շարփը գրել է, որ «նկարը նրա ժամանակակից քիչ նկարների խմբին է պատկանում, սակայն… այն անկասկած միավորում է իր մեջ արվեստի ավելի վաղ շրջանի առավել շատ տարրեր, քան 19-րդ դարի»։


== Ծանոթագրություններ ==
Աուկշտայտի ազգային պարկ

Աուկշտայտի ազգային պարկ (լիտ.՝ Aukštaitijos nacionalinis parkas), ազգային պարկ Լիտվայի հյուսիս-արևելքում` Վիլնյուսից 100 կմ հյուսիս։ Այն ամենից հինն է լիտվական ազգային պարկերից, հիմնադրվել է 1974 թվականին։ Սկզբնական շրջանում կոչվել է Լիտվական ԽՍՀ-ի Ազգային պարկ, որպեսզի ընդգծվի, որ հանրապետությունում այն նմանատիպ առաջին կառույցն է։ 1991 թվականին առանձնացվել են ևս 4 պարկեր, որոնք բոլորն էլ անվանվել են Լիտվայի ազգագրական շրջանների անուններով։ Այդ ժամանակ էլ պարկը ստացել է Աուկշտայտի ազգային պարկ անվանումը։
Պարկի տարածքը կազմում է 405.7 կմ²։ Նրա մակերեսի մոտ 50 %-ը բաժին է ընկնում Իգնալինի շրջանին։ Ուտենայի և Շվենչյոնսի շրջաններին բաժին է հասնում 25-ական %։ Տարածքի մոտ 2.1 % կազմում է պահպանվող հատվածը։ Այս հատված մուտքը հնարավոր է միայն պարկի ծառայության ուղեկցությամբ։ Պարկում հանդիպում են 64 տեսակ բույսեր, 8 տեսակ սունկ, 48 տեսակ թռչուններ, որոնք ներառված են Լիտվայի Կարմիր գրքում։ Պարկը հռչակված է իր կենսաբազմազանությամբ. Լիտվայի տարածքում հանդիպող բոլոր բուսատեսակների 59 %-ը կարելի է գտնել պարկում, որը կազմում է երկրի տարածքի 1 %-ից էլ քիչ մասը։


== Բնություն ==

Պարկի անտառների, բլուրների մեջ սփռված են 126 լճեր, որոնց մեծ մասը կապված է առվակներով և փոքր գետակներով։ Նրանք մեծ ճանաչում են վայելում կայակներով ջրային զբոսաշրջության ոլորտում։ Չնայած պարկն ունի մոտ 30 տարվա պատմություն, սակայն ջրային զբոսաշրջության ենթակառուցվածքները բավական զարգացած են։ Կան բազմաթիվ տեղեր, որտեղ կարելի է վարձել կայակներ կամ մակույկներ, ինչպես նաև գիշերել։ Լճերը կազմում են 59.30 կմ² կամ պարկի տարածքի 15.5 %-ը։ Այստեղ է գտնվում Լիտվայի ամենախոշոր լիճը` Կրետուոնասը (8.29 կմ²), և ամենախոր լիճը` Տաուրագնասը (60.5 մ)։ 14 լճեր ունեն 1 կմ²-ից մեծ տարածք, 6 լճերի մակերեսը 0.5-1 կմ² է։ 35 լճեր ունեն 50-5 հա մակերես։ Մնացած լճերն ունեն 5 հեկտարից պակաս մակերես, դրանցից մի քանիսը վերածվում են ճահիճների։

Բալուոշաս լճում կա 7 կղզի, որոնցից մեկն ունի սեփական լիճ։ Ոչ մեծ առվակ հոսում է այդ լճակից դեպի Բալուոշաս. դա Լիտվայում միակ լիճն է լճի մեջ։
Պարկի ամենախոշոր գետը Ժեյմյանան է, որի երկարության 22 կմ-ը հոսում պարկի տարածով, իսկ ընդհանուր երկարությունը 114 կմ է։ Գետը թափվում է Վիլիա գետի մեջ։ Պարկի բոլոր գետերն ու լճերը պատկանում են Ժեյմլանայի ավազանին։
Պարկի ամենագեղեցիկ տեսարաններից մեկը բացվում է Լադակալնիս բլրից, որտեղից երևում են 6 լճեր։ Բլուրը բնության հուշարձանի կարգավիճակ ունի։


== Գյուղեր ==
Պարկի տարածքում հաշվվում է 116 գյուղ, որտեղ մշտական բնակություն է հաստատել 2.300 մարդ։ Առաջին գյուղերը հիշատակվում են 14-րդ դարից (Լիտվայի մայրաքաղաք Վիլնյուսն առաջին անգամ գրավոր աղբյուրներում հիշատակվել է 1323 թվականից)։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-12-27 at the Wayback Machine.
Պալուշե գյուղի կայք
ՈՒԵՖԱ Չեմպիոնների Լիգա 2010-2011

Չեմպիոնների Լիգայի 2010–11 մրցաշրջանը 56-րդն էր Չեմպիոնների Լիգայի պատմության ընթացքում։ Եզրափակիչը տեղի ունեցավ «Ուեմբլի» ստադիոնում, Լոնդոն 2011 թ-ի մայիսի 28-ին, որտեղ «Բարսելոնան» հաղթեց «Մանչեսթեր Յունայթեդին» 3:1 հաշվով։


== Աղբյուրներ ==
Տաճատ Արշամունի

Տաճատ եպիսկոպոս Արշամունի (5-րդ դար - 6-րդ դար), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։


== Կենսագրություն ==
Վաղոտ Արշամունին Բաբկեն Ա Ոթմսեցի (490-516) կաթողիկոսի ժամանակակիցն է։ Ստորագրել է Բաբկեն Ա-ի կողմից գրված և Պարսկաստանի ուղղափառներին ուղղված թղթում։


== Ծանոթագրություններ ==
Ալբարդոն (դեպարտամենտ)

Ալբարդոն (իսպ.՝ Departamento Albardón), դեպարտամենտ Արգենտինայում, Սան-Խուան պրովինցիայի կազմում։ Տարածքը՝ 945 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 23888 մարդ՝ 2001 թվականի 20413-ի փոխարեն, որը կազմում է 17,0% աճ։ Բնակչության խտությունը՝ 25,3 մարդ/կմ2։
Վարչական կենտրոնը Խեներալ-Սան-Մարտինն է։


== Աշխարհագրություն ==
Դեպարտամենտը գտնվում է Սան-Խուան պրովինցիայում։
Սահմանակից է՝

հյուսիսում` Խաչալ դեպարտամենտին,
արևելքում` Անգակո դեպարտամենտին,
հարավում՝ Ռիվադավիա և Չիմբաս դեպարտամենտներին,
արևմուտքում՝ Ուլյում դեպարտամենտին։


== Խոշորագույն բնակավայրերը ==


== Ծանոթագրություններ ==
Քուրդիկան

Քուրդիկան, գյուղ Արևմտյան Հայաստանում, Դիարբեքիրի վիլայեթի Բալուի գավառակում։


== Բնակչություն ==
XIX դարի վերջին ուներ 14 տուն հայ և քուրդ բնակիչ։


== Պատմամշակութային կառույցներ ==
Քուրդիկանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆլեշմոբ Դիվիզիա

Ֆլեշմոբ Դիվիզիա, հասարակական կազմակերպություն Հայաստանի Հանրապետությունում: 2012 թվականին նախաձեռնությունը գրանցվեց որպես երիտասարդական հասարակական կազմակերպություն։
2012 թվականին ՀՀ մշակույթի նախարարության հետ համատեղ իրականացրել է «Մուտքը՝ գրքով» միջոցառումների շարքը:


== Ծանոթագրություններ ==
Սովորական դաշտամուկ

Սովորական դաշտամուկ (լատ.՝ Microtus arvalis), համստերանմանների ընտանիքի դաշտամկների ենթաընտանիքի կրծող կաթնասուն կենդանի։ Հայաստանում տարածված է բոլոր կլիմայական գոտիներում, հազվադեպ հանդիպում է նաև անտառներում և մերձարևադարձային կիսաանապատներում (830-3200 մ բարձրություններում)։ Բնակվում է խոպան տարածքներում, վարելահողերում, այգիներում, հացահատիկային և այլ մշակաբույսերի ցանքերում, թփուտներում, քարակույտերում, երբեմն՝ բնակավայրերում։


== Արտաքին կառուցվածք ==
Մարմնի երկարությունը մինչև 140 մմ է, պոչինը՝ 49 մմ, կենդանի զանգվածը՝ մինչև 55 գ։ Մեջքի մորթին մուգ գորշագույն է, փորինը՝ մուգ մոխրագույն։ Պոչը երկգույն է, վերևից՝ մուգ դարչնավուն, ներքևից՝ սպիտակավուն կամ դեղնավուն։ Հետին թաթի տակ կա 6 կոշտուկ։


== Սննդառություն ==
Սնվում է բուսական կերով, երբեմն՝ միջատներով։


== Կենսակերպ ==
Գաղութային կենդանի է։ Բները խորը չեն, ունեն բարդ ճյուղավորումներ։ Ձմռանը բույնը և բնուղիները կառուցում է անմիջապես ձյան շերտի տակ՝ հողի մակերեսին։


== Բազմացում և զարգացում ==
Բազմանում է տարին 4-5 անգամ։ Հղիությունը տևում է 18-20 օր։ Ունենում է մինչև 11 ձագ։ Ակտիվ գործում է տարվա բոլոր եղանակներին։
Վնասում է գյուղատնտեսական բույսերին։ Մի շարք վարակիչ հիվանդությունների (ժանտախտ, տուլարեմիա և այլն) հարուցիչների կրող է։
Ռավիլ Նետֆուլլին

Ռավիլ Սյագիդովիչ Նետֆուլլին (ռուս.՝ Равиль Сягидович Нетфуллин, մարտի 3, 1993(1993-03-03), Մոսկվա, Ռուսաստան), ռուս ֆուտբոլիստ, կիսապաշտպան։


== Կարիերա ==


=== Ակումբային ===
Ռավիլը ֆուտբոլով սկսել է զբաղվել ութ տարեկան հասակում՝ «Տորպեդո-ԶԻԼ» դպրոցում։ Այն բանից հետո, երբ 2010 թվականի գարնանը ակումբը զրկվել է պրոֆեսիոնալ կարգավիճակից, ֆուտբոլիստը թիմի կազմում հանդես է եկել սիրողական լիգայում։ 2011 թվականի ձմռանը խաղացողը մասնակցել է Մոսկվայի ԲԿՄԱ ակումբի դիտումներին, որի հետ հետագայում կնքել է պայմանագիր։ 2012 թվականի ամռանը անցել է նախամրցաշրջանային պատրաստություն «բանակայինների» առաջին թիմի հետ։
2012 թվականի հուլիսի 28-ին՝ Պերմի «Ամկար» ակումբի դեմ խաղում, ԲԿՄԱ ակումբի կազմում կատարել է իր նորամուտը Ռուսաստանի Պրեմիեր լիգայում։
2013 թվականի հուլիսի 15-ին վարձավճարով տեղափոխվել է Վորոնեժի «Ֆակել» ակումբ։
2014 թվականի օգոստոսին տեղափոխվել է «Սոլյարիս» ակումբ։ Երկու տարվա ընթացքում լիգայում անցկացրել է 50 խաղ, որոնցում խփել է 8 գոլ, կատարել 8 գոլային փոխանցում և ստացել 7 դեղին քարտ։ 2016 թվականի ամռանը տեղափոխվել է Յարոսլավլի «Շիննիկ» ակումբ։
2017 թվականի հունիսին մեկ տարվա պայմանագիր է կնքել Կուրսկի «Ավանգարդ» ակումբի հետ։ 2017 թվականի հուլիսի 15-ին խփել է իր առաջին գոլը նոր թիմի կազմում՝ գրավելով «Տամբով» ակումբի դարպասը։
2018 թվականի ամռանը տեղափոխվել է «Խիմկի» ակումբ։


=== Հավաքականում ===
2011 թվականին հանդես է եկել Ռուսաստանի պատանեկան հավաքականում (մինչև 19 տարեկան), որի կազմում նորամուտը կատարել է հոկտեմբերի 6-ին՝ Բոսնիա և Հերցեգովինայի դեմ խաղում (0:2)։


== Ձեռքբերումներ ==


=== Թիմային ===
ԲԿՄԱՌուսաստանի առաջնության հաղթող – 2013
Ռուսաստանի գավաթի դափնեկիր – 2013«Ավանգարդ» (Կուրսկ)Ռուսաստանի գավաթի խաղարկության եզրափակչի մասնակից (1) – 2017/2018


== Ծանոթագրություններ ==
Խայկիյոկի

Խայկիյոկի (ռուս.՝ Хайкийоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պիստայարվի լիճ։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003397
Հիդրոլոգիական ուսումնասիրությունների կոդը - 102000339
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միկրոկլիմա

Միկրոկլիմա (միկրո․․․․ և կլիմա), 

Օդի գետնամերձ փոքր շրջանի կամ տեղամասի կլիմա։ Զգալիորեն փոխվում է հիմնականում փոքր տարածությունների (հարյուրավոր կամ նույնիսկ տասնյակ մետրերի) վրա, կախված գործող շերտի հատկություններից (օրինակ, անտառի առանձին բացատների, դաշտերում եղած պուրակների, փոքրիկ ջրամբարների, բլուրների և այլն)։ Խոշոր գործնական նշանակություն ունի գյուղատնտեսության և քաղաքաշինության համար։
Փակ շինություններում (տներ, ջերմոցներ և այլն) ստեղծվող կլիմա, արտաքին անբարենպաստ ներգործությունից պաշտպանվելու և հարմարավետության զոնա ստեղծելու համար։
Ուայթ Հարթ Լեյն

«Ուայթ Հարթ Լեյն» (անգլ.՝ White Hart Lane), եղել է ֆուտբոլային մարզադաշտ Անգլիայի Լոնդոն քաղաքում, որտեղ 1899-2017 թվականներին իր տնային խաղերն է անցկացրել «Տոտտենհեմ Հոտսպուր» ֆուտբոլային ակումբը։ Քանդման պահին տարողությունը 36 240 նստատեղ էր։
Տարբեր ժամանակներում «Տոտտենհեմից» բացի «Ուայթ Հարթ Լեյնում» իրենց տնային խաղերն են անցկացրել նաև Անգլիայի հավաքականը և Անգլիայի մինչև 21 տարեկանների հավաքականը։ 2016 թվականին «Տոտտենհեմ Հոտսպուրը» նոր մարզադաշտ կառուցելու նպատակով սկսեց մարզադաշտի քանդման աշխատանքը, որն ավարտին հասավ 2017 թվականի ամռանը։


== Տարողությունը ==

Մարզադաշտը ռեկորդային թվով ֆուտբոլասեր է տեղավորել 1938 թվականի մարտի 5-ին՝ «Սանդերլենդի» դեմ Անգլիայի գավաթի խաղում՝ 75 038։


== Այլ օգտագործողներ ==
«Ուեմբլի մարզադաշտի» վերակառուցումների ժամանակ «Ուայթ Հարթ Լենում» իր տնային խաղերն է անցկացրել Անգլիայի ֆուտբոլի ազգային հավաքականը, ինչպես օրինակ 2001 թ. Անգլիա 2-0 Հոլանդիա խաղը։ Մարզադաշտում իր տնային խաղերն է անցկացրել նաև Անգլիայի մինչև 21 տարեկանների հավաքականը, ինչպես օրինակ 2005 թվականին Անգլիա Մ21 1-1 Ֆրանսիա Մ21։


== Գոլառատ խաղեր ==
«Տոտտենհեմը» խոշոր հաշվով «Ուայթ Հարթ Լեյնում» հաղթել է 1960 թվականի փետրվարին՝ Անգլիայի գավաթային խաղում 13-2 հաշվով առավելության հասնելով «Կրու Ալեքսանդրիա» ակումբի նկատմամբ։ 2009 թ. «Տոտտենհեմն» այստեղ 9-1 հաշվով հաղթեց «Ուիգան Ատլետիկին»։


== Արտաքին հղումներ ==
Տոտտենհեմի պաշտոնական կայք (անգլ.)
Տեսիեռ լե Բուլիես

Տեսիեռ լե Բուլիես (ֆր.՝ Teissières-lès-Bouliès), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 309 մարդ, բնակչության խտությունը` 15.84 մարդ/կմ²։ Բնակավայրը զբաղեցնում է 19.51 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 115 կմ հարավ, Օրիյակ քաղաքից` 15 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 197 աշխատունակ (15-64 տարեկան) բնակիչ, որոնցից ակտիվ էին 159-ը, իսկ ոչ ակտիվները` 38։ Ակտիվության ցուցանիշը կազմում է 80,7 %։ 159 աշխատունակ մարդկանցից աշխատել է 151 անձ (84 տղամարդ և 67 կին)։ Գործազուրկ են եղել 8 անձ (5 տղամարդ և 3 կին)։ 38 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոզոն (այլ կիրառումներ)

Բոզոն բառը կարող է ունենալ հետևյալ կիրառումները՝

Բոզոն, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բոզոն՝ տարրական մասնիկ։
Սանտա Մարիա դելա Կոնչեցիոնե

Սանտա Մարիա դելա Կոնչեցիոնե (իտալերեն՝ Santa Maria della Concezione dei Cappuccini), կաթոլիկ եկեղեցի Իտալիայի մայրաքաղաք Հռոմում։ Տեղակայված է Վիա Վենետո փողոցի վրա, ոչ հեռու Բարբերինի պալատից և Տրիտոնի շատրվանից։ Կառուցվել է Ուրբանոս VIII Պապի պատվերով։
Եկեղեցին զարդարում են Գվիդո Ռենիի, Կարավաջոյի, Պիետրո դա Կորտոնիի և Դոմենիկինոյի կտավները։


== Ինտերիեր ==

Եկեղեցին ձևավորվել է ըստ Անտոնիո Կազոնիի նախագծի և կառուցվել է 1626-1631 թթ․։ Այն բաղկացած է փոքր նավից և մի քանի կողմնային կապելլաներից։ Վերջիներս ուշագրավ են նրանով, որ նրանցից մեկում ամփոփված է Սուրբ Ֆելիչե դա Կանտալիչեի մարմինը, իսկ մեկ ուրիշ կապելլայում՝ Կրիսպինո դա Վիտեբրոյի գերեզմանը։
Առաջին կապելլայում ներկայացված է Գվիդո Ռենիի "Միքայել Հրեշտակապետ" և Գերրիտ վան Հոնտհորստի "Քրիստոսի ծաղրումը" կտավները, երկրորդ կապելլայում՝ Մարիո Բալասսիի և Ջովաննի Լանֆրանկոյի կտավները, երրորդում՝ Դոմենիկինոյի կտավը։ Չորրորդ և հինգերորդ կապելլաններոում ներկայացված են Անդրեա Սաչչիի կտավները։


== Նկուղ ==

Եկեղեցու կառուցումից հետո Տրևի շատրվանի տարածքում գտնվող Կապուցինների կրոնական օրդենի հին գերեզմանից բերվեցին այնտեղ թաղված բոլոր վարդապետների ոսկորները և դրվեցին եկեղեցու նկուղում։ Դրանցից աստիճանաբար պատրաստվեցին դեկորատիվ զարդարանքներ։ Ընդհանուր առմամբ նկուղում ամփոփված են 4 հազար վարդապետների ոսկորներ, որոնք մահացել են 1528-1870 թթ․։ Նկուղը բաղկացած է վեց սրահից։ Սիքստոս V Պապի զարմուհու՝ Բարբերինի արքայադստեր մասուքները գտնվում են հինգերորդ սրահում։


== Գրական աղբյուրներում ==
Մի քանի հանրահայտ հեղինակներ այցելել են եկեղեցու նկուց և թողել այդ մասին հուշագրություններ։ Ֆրանսիացի գրող Մարկիզ դը Սադը 1775 թվականին լինելով նկուղում, գրում է․ "Ավելի ցնցող բան ես երբևէ չեմ տեսել"։ Ամերիկացի գրողներ Մարկ Տվենը և Նաթանիել Հոթորնը ևս իրենց ստեղծագործություններում նկարագրել են Սանտա Մարիա դելա Կոնչեցիոնե եկեղեցու նկուղը։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Rinaldo Cordovani. "The Crypt of the Capuchins". Rome, 2001.


== Արտաքին հղումներ ==
Եկեղեցու պաշտոնական կայքը
Էկոպորանգա

Էկոպորանգա (պորտ.՝ Ecoporanga), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևմտյան մարզում։ Մտնում է Բառա դի Սան Ֆրանսիսկուի գավառի կազմի մեջ։ Բնակչությունը կազմում է 23 644 մարդ՝ 2006 թվականի տվյալներով։ Գրավում է 2 283,233 կմ2 տարածք։ Բնակչության խտությունը՝ 10,4 մարդ/կմ²։


== Պատմություն ==
Քաղաքը հիմնադրվել է 1955 թվականի ապրիլի 9-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 85.100.174,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.575,94 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,695 (տվյալները՝ ՄԱԿ-ի զարգացման ծրագրի)։
Վիմ (Սոմի գավառ)

Վիմ (ֆր.՝ Vismes), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 329 մարդ, բնակչության խտությունը` 24.81 մարդ/կմ²։ Բնակավայրը զբաղեցնում է 13.26 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 274 աշխատունակ (15-64 տարեկան) բնակիչ, որոնցից ակտիվ էին 225-ը, իսկ ոչ ակտիվները` 49։ Ակտիվության ցուցանիշը կազմում է 82,1 %։ 225 աշխատունակ մարդկանցից աշխատել է 199 անձ (112 տղամարդ և 87 կին)։ Գործազուրկ են եղել 26 անձ (6 տղամարդ և 20 կին)։ 49 անաշխատունակներից 12-ը եղել են աշակերտներ կամ ուսանողներ, 22-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոնգոնե ալ Սեգրինո

Կաստելնուովո Բոձենտե (իտալերեն՝ Longone al Segrino), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1697 մարդ, խտությունը՝ 1109 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 22030։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 031 641650


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Ուրան (ֆիլմ)

«Ուրան» (ֆր.՝ Uranus), կինոֆիլմ, որը նկարահանել է ռեժիսոր Կլոդ Բերրին Մարսել Էմեի վեպի հիման վրա։


== Սյուժե ==
Ֆիլմը գործողությունները ծավալվում են ֆրանսիական մի փոքրիկ քաղաքում Երկրորդ համաշխարհային պատերազմի ավարտից անմիջապես հետո։ Մարտերի արձագանքը դեռ չի մարել, բայց մարդիկ պետք է վերադառնան խաղաղ կյանքի։ Տներից մի քանիսը վնասվել են ռմբակոծությունից, և մի քանի ընտանիքներ ապրում են Արշամբյոյի տանը։ Բարեսիրտ Արշամբյոն ինքը ընտանիքի հետ միասին լուռ վերապրել է պատերազմը՝ այսպես ասած՝ ոչնչով «աչքի չընկնելով»։ Այժմ նա բնակվում է տեղացի կոմունիստ Ռենե Գենյոյի, ուսուցիչ և սիրողական փիլիսոփա Վոտրենի և կոլաբորացիոնիստ Լեոպոլդի հետ, որը փոքր սրճարանի սեփականատեր է։  Հիմնական հակամարտությունը զարգանում է այն փաստի շուրջ, որ տեղացի կոմունիստներն առաջարկում են երեխաների համար ցերեկները դպրոց կազմակերպել գինետանը։ Ավելի աջամետ հայացքներ ունեցող բնակիչները դեմ են նման որոշմանը։
Երեք ընտանիք արդեն իսկ նեղվածք է Արշամբյոյի տան մեջ։ Մի գիշեր նրա մոտ հայտնվում է նացիստական դավաճան Մաքսիմ Լուենը և խնդրում իրեն գաղտնի ապաստան տալ որպես հին ընկեր։ Եվս մեկ հարևանի հայտնվելն անհնար է թաքցնել տան մյուս բնակիչներից…


== Դերերում ==
Ֆիլիպ Նուարե՝ Վոտրին
Ժերար Դեպարդիե՝ Լեոպոլդ
Ժան-Պիեռ Մարյել՝ Արշամբյո
Միշել Գալաբրյու՝ Մոնգլա
Միշել Բրանչ՝ Ռենե Գենյո
Ժերար Դեսարտ՝ Մաքսիմ Լուեն
Ֆաբրիս Լուսինի՝ Ժորդան


== Մրցանակներ և անվանակարգեր ==
1991 – ֆիլմը մասնակցել է Բեռլինի կինոփառատոնի մրցութային ցուցադրությանը,
1991 – առաջադրվել է «Սեզար» մրցանակի յոթ անվանակարգերում։


== Ծանոթագրություններ ==


== Արտաքին հղումներ ==
Ֆիլմի մասին Washington Post կայքում(անգլ.)
Գրին շրջան (Փենսիլվանիա)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.497 կմ² է, բնակչությունը՝ 38.686 մարդ (2010 թ. տվյալներով)։ Շրջկենտրոնն է Ուեյնսբուրգ բնակավայրը։ Կազմավորվել է 1796 թ.։
Լենտոս (ժամանակակից արվեստի թանգարան)

Լենտոս, ժամանակակից արվեստի թանգարան, գտնվում է քաղաք Լինցում (Ավստրիա)։ Թանգարանի շենքը կառուցվել է «Weber & Hofer» ընկերության կողմից, ունի 130 մետր երկարություն և գտնվում է Դանուբ գետի մոտակայքում։ Նախագծի յուրահատկության շնորհիվ` այն համարվում է Լինց քաղաքի գլխավոր ճարտարապետական տեսարժան վայրը։ Շենքի ճակատը ներկայացնում է ապակե վահանակների մի բարդ համակարգ` ստեղծելով թեթևության և թափանցիկության ազդեցություն։ Գիշերային ժամերին թանգարանի պատերին վառվում են իրենց գույները փոխող նեոնային լույսեր, որոնք տպավորիչ ֆոն են տալիս գիշերային քաղաքին։ Թանգարանի հավաքածուն ունի մեծ արժեք։


== Պատմություն ==

Լենտոսի թանգարանը համարվում է Լինց քաղաքի Նոր պատկերասրահի իրավահաջորդը, որը կառուցվել է Երկրորդ համաշխարհային պատերազմից հետո Վոլյֆհանգ Հուռլիտի հավաքածուի հիման վրա։ Թանգարանը ներառում է Էգոն Շիլլեի, Օսկար Կոկոշկիի և Էմիլյա Նոլդեի ստեղծագործությունները։ 2003 թվականին «Weber & Hofer» ընկերությունը կառուցել է այդ նոր թանգարանը և տվել է նոր անուն։


== Հավաքածու ==
Թանգարանային հավաքածուն ներառում է 10000 նկար, 850 ֆոտոնկար, 1500 քանդակ և այլ օբյեկտներ։ Թանգարանում գտնվող օբյեկտները պատկանում են 19-րդ դարի առաջին կեսին։ Ավելի ուշ նաև ներառվել են Կառել Ապել, Էնդի Ուորխել, Հոտֆրիդ Խալնվայն նկարիչների աշխատանքները։ Թանգարանի հավաքածուն անընդհատ համալրվում է։


== Գործունեություն ==
Թանգարանում կա նաև գրադարան, ռեստորան, կրթական կենտրոն։


== Ծանոթագրություններ ==
Դրվար (համայնք)

Անվան այլ կիրառումների համար տե՛ս՝ Դրվար (այլ կիրառումներ)Դրվար համայնք (բոս․՝  և խորվ.՝ Opština Drvar, սերբ.՝ Општина Дрвара), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Դրվար քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 17126 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Դրվար համայնքի պաշտոնական կայքէջ Archived 2015-11-20 at the Wayback Machine. (բոսն.)
Նատյուրմորտ կիտրոններով, նարինջներով և վարդով

Նատյուրմորտ կիտրոններով, նարինջներով և վարդով (իսպ.՝ Naturaleza muerta con limones, naranjas y taza, անգլ.՝ Still Life with Lemons, Oranges and a Rose), իսպանացի նկարիչ Ֆրանսիսկո Սուրբարանի (Francisco de Zurbarán, 1598—1664) նկար։ Ստեղծվել է 1633 թվականին։ Պատկանում է Փասադենայի Նորթոն Սայմոնի թանգարանին (Կալիֆորնիա, ԱՄՆ)։ Նկարի չափերն են 62,2 × 109,5 սմ։ Նկարի համար կիրառվում է նաև «Նատյուրմորտ կիտրոններով ու նարինջներով» անվանումը։
Չնայած նկարին ամրագրված անվանը` նկարի ձախ մասում պատկերված են ոչ թե կիտրոններ, այլ ցիտրոններ, որոնք կիտրոններից տարբերվում են առավել հաստ ու խորդուբորդ կեղևով։


== Նկարագրություն ==
Նկարում սեղանի մուգ շագանակագույն մակերևույթին և սեղանից հետ գտնվող սև ֆոնին ցայտուն առանձնանում են առարկաների երեք խումբ` ափսեի մեջ դրված դեղին կիտրոններ, զամբյուղում դրված նարինջներ և արծաթե աթսեի մեջ դրված գավաթը` կողքին դրված վարդով։ Համարվում է, որ պատկերները Սուրբ Երրորդության կրոնական այլաբանությունն են։ Բացի այդ` ծաղիկներով նարինջները և ջրով գավաթը ասոցացվում են սուրբ Մարիամ Աստվածածնի մաքրության, իսկ առանց փշերի վարդը` անարատ հղիության հետ։
Նկարի ռենտգենագրությունը ցույց է տվել, որ Ֆրանսիսկո Սուրբարանն ի սկբանե պատկերել է ևս մեկ արծաթյա ափսե, որ տեղակայված է եղել ցիտրոններով ափսեի և նարինջներով զամբյուղի միջև, որում եղել են բաթաթի (քաղցր կարտոֆիլ) կարամելացված կտորներ. դա այն ժամանակ Իսպանիայում մեծ տարածում ունեցող անուշեղեն էր (batatas confitadas):


== Պատմություն ==
Կտավը նկարվել է 1633 թվականին։ Այն համարվում է Ֆրանսիսկո դե Սուրբարանայի միակ նատյուրմորտը, որը ստորագրվել ու թվագրվել է անձամբ հեղինակի կողմից։
1930-ական թվականներին նկարը եղել է ծագումով Ֆլորենցիայից իտալացի հավաքորդ Ալեսանդրո Կոնտինի Բոնակոսիի հավաքածուում։ Ինչպես հավաքածուի մնացած բոլոր նկարները, ենթադրվում էր, որ այս նկարը կանցնի պետության սեփականությանը, սակայն դժվար բանակցությունների արդյունքում Կոնտինի Բոնակոսիի հետնորդներին հաջողվում է իրենց մոտ պահել նկարների մի մասը, այդ թվում` այս նատյուրմորտը։
1972 թվականին նկարը ձեռք է բերել Նորթոն Սայմոնը (Norton Simon), ով դրա համար վճարել է 2.725.000 դոլար. այդ պահին դա եղել է գումարային առումով ամենամեծ երրորդ վճարումը հին վարպետների գործերի համար։


== Կոմպոզիցիա և մեկնաբանություններ ==
Նկարում պատկերված երեք խումբ առարկաները, որոնք առանձնանում են մուգ ֆոնին, իրարից հավասար հեռավորության վրա են տեղակայված, ինչը ձևավորում է տարածական ու երկրաչափական հավասարակշռություն իրենց բրգաձև պատկերման շնորհիվ։

Նորման Բրայսոնը գրել է.

Սուրբարանի շատ գործեր պարունակում են քրիստոնեական թեմաներ։ Գեղանկարչության մեջ հաճախ օբյեկտները խորհրդանշում են Սուրբ Երրորդությունը` որպես Աստվածամորը հարգանքի տուրք։
Մորտեն Լաուրիդսենը Wall Street Journal ամսագրում գրել է.


== Այլ նկարներ ==
Մոտ 1630 թվականին Սուրբարանը նկարել է ոչ մեծ կտավ (21,2×30,1 սմ), որում պատկերված է մեծ գավաթ արծաթյա ափսեի և վարդի հետ մոտավորապես այն նույն ռակուրսով, ինչ այս նատյուրմորտում է։ Այս նկարը` «Ջրով ու վարդով գավաթը», ներկայումս գտնվում է Լոնդոնի ազգային պատկերասրահում։
Հայտնի է Սուրբարանյի ևս մեկ կտավ` իրերի համանման դիրքով։ Դա «Նատյուրմորտ չորս անոթներով» (անգլ.՝ Naturaleza muerta con jarra y tazas, 46×84 սմ) նկարն է, որ գտնվում է Մադրիդի Պրադո թանգարանում։


== Ծանոթագրություններ ==
.pt

.pt՝ Պորտուգալիայի վերին մակարդակի ազգային դոմենն է։


== Արտաքին հղումներ ==
IANA .pt whois տեղեկություն
Սալվադորի ֆուտբոլի ազգային հավաքական

Սալվադորի ֆուտբոլի ազգային հավաքականը ներկայացնում է Սալվադորը ֆուտբոլի միջազգային մրցաշարերում և առանձին հանդիպումներում։


== Արտաքին հղումներ ==
Սալվադորի ֆուտբոլի ֆեդերացիայի պաշտոնական կայք
Կաշինո (Իստրինսկի շրջան)

Անվան այլ կիրառումների համար տե՛ս՝ Կաշինո (այլ կիրառումներ)Կաշինո (ռուս.՝ Кашино), գյուղ Ռուսաստանում, Մոսկվայի մարզում, Իստրինսկի շրջանում։ Բնակչությունը 2010 թվականի մարդահամարի տվյալներով կազմում է 94 մարդ, գյուղում կա 5 փողոց։ Իստրինսկի հետ կապ է հաստատում № 39 ավտոբուսով։
Գտնվում է Դարյա գետի ձախ ափին, Իստրա քաղաքից մոտ 2 կմ հյուսիս-արևելք։ Գտնվում է ծովի մակարդակից 176 մ բարձրության վրա։


== Ծանոթագրություններ ==
Տրոյակով

Տրոյակով (ռուս.՝ Трояков, խակ.՝ Трояков аалы), աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելեցկովսկի գյուղական խորհուրդ (Կրեմենչուգսկի շրջան)

Բելեցկովսկի գյուղական խորհուրդ  (ուկրաիներեն՝ Білецьківська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Բելեցկովսկի գյուղական խորհրդում բնակվում էր 5592 մարդ։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ակինեևո

Ակինեևո (ռուս.՝ Акинеево, բաշկիրերեն՝ Әкәнәй), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուզմինո (գյուղ, Յարցևսկի շրջան)

Անվան այլ կիրառումների համար տե՛ս՝ ԿուզմինոԿուզմինո (ռուս.՝ Кузьмино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոս Անդես

Անվան այլ կիրառումների համար տե՛ս՝ Լոս Անդես (այլ կիրառումներ)Լոս Անդես (իսպ.՝ Los Andes), քաղաք Չիլիում։ Բնակչությունը՝ 55 127 մարդ (2002 թ․)։ Նույնանուն համայնքի ադմինիստրատիվ կենտրոնն է։ Քաղաքը և համայնքը մտնում են Լոս Անդես նահանգի կազմի մեջ։
Ժերդևսկի շրջան (Տամբովի մարզ)

Ժերդևսկի շրջան (ռուս.՝ Жердевский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Ժերդևկա։


== Աշխարհագրություն ==
Շրջանի տարածքի մակերեսը կազմում է 1397,77 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30331 մարդ։ Բնակչության խտությունը կազմում էր 21,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շևչենկո (այլ կիրառումներ)

Շևչենկո, կարող է վերաբերել՝

Շևչենկո - ավան, Ուկրաինայի Դոնեցկի մարզի Դոբրոպոլսկի շրջանում
Շևչենկո - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Շևչենկո - ավան, Ուկրաինայի Պոլտավայի մարզի Կառլովկայի շրջանում
Շևչենկո - ավան, Ուկրաինայի Վիննիցայի մարզի Նեմիրովի շրջանում
Շևչենկո - գյուղ, Ուկրաինայի Դոնեցկի մարզի Ալեքսանդրովիում
Շևչենկո - գյուղ, Ուկրաինայի Դոնեցկի մարզի Ենակիևոյի քաղաքային խորհրդում
Շևչենկո - գյուղ, Ուկրաինայի Դոնեցկի մարզի Թելմանովսկի շրջանում
Շևչենկո - գյուղ, Ուկրաինայի Դոնեցկի մարզի Մակեևկայի քաղաքային խորհրդում
Շևչենկո - գյուղ, Ուկրաինայի Դոնեցկի մարզի Նովոազովսկի շրջանում
Շևչենկո - գյուղ, Ուկրաինայի Դոնեցկի մարզի Շախտյորսկի շրջանում
Շևչենկո - գյուղ, Ուկրաինայի Դոնեցկի մարզի Շախտյորսկի շրջանում
Շևչենկո - գյուղ, Ուկրաինայի Դոնեցկի մարզի Պերշոտրավնևի շրջանում
Շևչենկո - գյուղ, Ուկրաինայի Դոնեցկի մարզի Ստարոբեշևսկի շրջանում
Շևչենկո - գյուղ, Ուկրաինայի Դոնեցկի մարզի Ստարոբեշևսկի շրջանում
Շևչենկո - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Շևչենկո - գյուղ, Ուկրաինայի Դոնեցկի մարզի Վոլնովախսկի շրջանում
Շևչենկո - գյուղ, Ուկրաինայի Դոնեցկի մարզի Վոլնովախսկի շրջանում
Շևչենկո - գյուղ, Ուկրաինայի Դոնեցկի մարզի Վոլոդարսկիում
Շևչենկո - գյուղ, Ուկրաինայի Ժիտոմիրի մարզի Չուդնևսկի շրջանում
Շևչենկո - գյուղ, Ուկրաինայի Ժիտոմիրի մարզի Ռոմանովսկի շրջանում
Շևչենկո - գյուղ, Ուկրաինայի Խարկովի մարզի Դերգաչևի շրջանում
Շևչենկո - գյուղ, Ուկրաինայի Խմելնիցկիի մարզի Իզյասլավի շրջանում
Շևչենկո - գյուղ, Ուկրաինայի Խմելնիցկիի մարզի Յարմոլինի շրջանում
Շևչենկո - գյուղ, Ուկրաինայի Խմելնիցկիի մարզի Սլավուտայի շրջանում
Շևչենկո - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Շևչենկո - գյուղ, Ուկրաինայի Կիրովոգրադի մարզի Դոբրովելիչկովի շրջանում
Շևչենկո - գյուղ, Ուկրաինայի Կիրովոգրադի մարզի Նովոարխանգելսկի շրջանում
Շևչենկո - գյուղ, Ուկրաինայի Կիրովոգրադի մարզի Ուլյանովսկի շրջանում
Շևչենկո - գյուղ, Ուկրաինայի Կիրովոգրադի մարզի Օնուֆրիևի շրջանում
Շևչենկո - գյուղ, Ուկրաինայի Նիկոլաևի մարզի Արբուզինկայի շրջանում
Շևչենկո - գյուղ, Ուկրաինայի Նիկոլաևի մարզի Բաշտանկայի շրջանում
Շևչենկո - գյուղ, Ուկրաինայի Նիկոլաևի մարզի Բրատսկոեի շրջանում
Շևչենկո - գյուղ, Ուկրաինայի Նիկոլաևի մարզի Դոմանյովկայի շրջանում
Շևչենկո - գյուղ, Ուկրաինայի Նիկոլաևի մարզի Դոմանյովկայի շրջանում
Շևչենկո - գյուղ, Ուկրաինայի Նիկոլաևի մարզի Պերվոմայսկի շրջանում
Շևչենկո - գյուղ, Ուկրաինայի Նիկոլաևի մարզի Վոզնեսենսկի շրջանում
Շևչենկո - գյուղ, Ուկրաինայի Նիկոլաևի մարզի Վրադիևկայի շրջանում
Շևչենկո - գյուղ, Ուկրաինայի Նիկոլաևի մարզի Օչակովի շրջանում
Շևչենկո - գյուղ, Ուկրաինայի Չեռնիգովի մարզի Բախմաչի շրջանում
Շևչենկո - գյուղ, Ուկրաինայի Չեռնիգովի մարզի Բորզնայի շրջանում
Շևչենկո - գյուղ, Ուկրաինայի Վիննիցայի մարզի Բառի շրջանում
Շևչենկո - գյուղ, Ուկրաինայի Վիննիցայի մարզի Լիտինկայի շրջանում
Շևչենկո - գյուղ, Ուկրաինայի Վիննիցայի մարզի Տեպլիկի շրջանում
Շևչենկո - քաղաքատիպ ավան, Ուկրաինայի Դոնեցկի մարզի Կրասնոարմեյսկի քաղաքային խորհրդում
Շևչենկո - գյուղակ Ռուսաստանի Ռոստովի մարզի Օկտյաբրսկի շրջանում
Շևչենկո - գյուղ Ռուսաստանի Սարատովի մարզի Էնգելսկի շրջանի կազմում
Պոսպելիխայի շրջան

Պոսպելիխայի շրջան (ռուս.՝ Поспелихинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Պոսպելիխա։


== Աշխարհագրություն ==
Շրջանի տարածքի մակերեսը կազմում է 2423 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 24710 մարդ։ Բնակչության խտությունը կազմում էր 10,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոնդոլիզա Ռայս

Կոնդոլիզա Ռայս (անգլ.՝ Condoleezza Rice, նոյեմբերի 14, 1954(1954-11-14)[…], Բիրմինգհեմ), Ամերիկայի Միացյալ Նահանգների 66-րդ պետքարտուղար (2005 թվականի հունվարի 26-ից մինչև 2009 թվականի հունվարի 20), հաջորդել է Կալինա Պաուլլային։
Ռայսն առաջին աֆրոամերիկուհին էր և երկրորդ կինը այս պաշտոնում՝ Մադլեն Օլբրայթից հետո։ Ջորջ Բուշ կրտսերի նախագահության առաջին ժամանակաշրջանում (2001-2005) Ռայսը գլխավորում էր նախագահի պետական անվտանգության կոմիտեի խորհրդակցի պաշտոնը։ Մինչ Բուշի թիմին անդամակցելը՝ 1993 թվականից մինչև 1999 թվականը՝ նա Ստենֆորդի համալսարանի պռոռեկտոր, պրոֆեսոր և քաղաքականության դոկտոր էր։
ԽՍՀՄ-ի անկման և Գերմանիայի միաձուլման ժամանակաշրջանում, Ջորջ Բուշ Ավագի կառավարման ընթացքում, Ռայսը աշխատում էր որպես ԽՍՀՄ-ի և Արևմտյան Եվրոպայի հարցերին վերաբերող նախագահի խարհրդական։
Ռայսի դերը՝ որպես նախագահի խորհրդական և գլխավոր քննադատող հակառակորդ վիճելի էր ընդունվում ԱՄՆ-ի «ահաբեկչության դեմ պայքարի» խտրականությունների վերաբերյալ, բայց որոշ ժամանակ անց նա ունեցավ հավանության և վստահության բարձր վարկանիշ ԱՄԲ-ի ադմինիստրացիայի բոլոր պաշտոնական անձանց մոտ։
Բարաք Օբամայի ադմինիստրացիայի կողմից պատրաստված Սենատի հաշվետվության համաձայն՝ Կոնդոլիզա Ռայսը անձամբ հավանություն է տվել ահաբեկիչների համար (de facto տանջանք) նախատեսված հարցաքնման «այլընտրանքային մեթոդների» թուլացմանը։
2004 թվականից մինչև 2005 թվականը Կոնդոլիզա Ռայսը «Ֆորբս» ամսագրի կողմից ճանաչվել է որպես աշխարհի ամնեաազդեցիկ կինը, իսկ 2006 թվականին՝ երկրորդ ամենաազդեցիկը։ Բացի դրանից նա (նեգրոիդ ռասայի երկու ներկայացուցիչներից մեկը), ըստ «Թայմս» ամսագրի, միայն մեկ անգամ չէ, որ ներառվել է հարյուր ազդեցիկ մարդկանց ցանկում։


== Ծանոթագրություններ ==
Գելուլ Ներքին

Գելուլ Ներքին, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խակա (գյուղ, Լազոյի անվան շրջան)

Խակա (ռուս.՝ Хака), գյուղ Ռուսաստանի, Խաբարովսկի երկրամասի Լազոյի անվան շրջանի կազմում։
Բնակչությունը 2008 թվականին գրանցված տվյալներով կազմում էր 196 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրտիկիոսներ

Կուրտիկիոսներ, հայկական ազնվական տոհմ, Բյուզանդիայում Վասիլ I-ի օրոք։


== Նշանավոր ներկայացուցիչներ ==
Մանվել Կուրտիկիոս - պատրիկ
Միքայել Կուրտիկիոս - արքայական նավապետ Անթալիայում, ծովակալ։
Մխիթար Կուրտիկոիս - իպատոս, ծառայել է Անիի բյուզանդական վարչությունում։
Միքայել Կուրտիկոս - հենիկոնի լոգոֆետ
Վասիլ Կուրիտիկիոս


== Տես նաև ==
Կուրկուասներ


== Արտաքին հղումներ ==
Կուրտիկիոսների տոհմի ներկայացուցիչները Բյուզանդիայում(չաշխատող հղում)
Մեծ գլուխ (լեռնագագաթ)

Մեծ գլուխ, լեռնագագաթ Հայաստանի Գեղարքունիքի մարզում, Սևանի լեռնահամակարգում, Կաղամբաջրի և Քարագետի ջրբաժանում, Ճամբարակ քաղաքից 2,5 կմ հարավ։ Բարձրությունը՝ 2243 մետր։


== Ծանոթագրություններ ==